kardosdrur/scandi-wiki huggingface dataset:
Niels den Hellige

Niels den Hellige (født før 1157, død 1180 i Århus) var en dansk kongesøn. Han blev dyrket som lokal helgen på Århusegnen helt frem til 1800-tallet, selv om han aldrig blev kanoniseret.

Biografi 
Niels var søn af kong Knud og halvbror til bisp Valdemar. Moderens navn og identitet er ikke overleveret, men Niels var en såkaldt frillesøn. Ifølge en helgenlegende døde Niels' mor i barselsseng.
Hans fødselsår kendes ikke, men kan ikke være senere end 1157 (faderens dødsår). I 1176 var han ved kong Valdemars hof, hvor han optrådte som vidne i en sag om overdragelse af kongelig ejendom til Esrum Kloster.
Niels må allerede i sin levetid være blevet betragtet som en hellig mand. Det fremgår af Ryd Klosters Årbog, hvor der i året 1180 står: "Skt. Niels i Århus døde" (oversat fra latin: obiit sanctus Nicolaus in Arus).

De danske bestræbelser på at helliggøre Niels lykkedes ikke, og han blev aldrig kanoniseret af den katolske kirke.

Sankt Nicolaus' Kilde der løber på Frederiksbjerg nedenfor Strandvejen, har navn efter Niels den Hellige.

Referencer

Litteratur 
 Rikke Agnete Olsen (oversætter): Ryd Klosters Årbog – i kulturhistorisk belysning. Wormianum 1989. 
 Brian Patrick McGuire: Glemte danskere. Helgener i Danmarks skabelse. Jensen & Dalgaard, Nyborg 2022, ISBN 978-87-7151-189-5, s. 194–216: En officiel og en uofficiel helgen: Kjeld af Viborg og Niels af Aarhus.

Eksterne henvisninger 
 Århus Leksikon: Skt. Niels af Århus (11??-1180) 

Kongelige fra Danmark
Helgener fra Danmark
Danskere i 1100-tallet
Jellingdynastiet
Danske kongers uægte børn
Personer i Dansk Biografisk Leksikon
Burgkirchen an der Alz

Burgkirchen an der Alz er en kommune i i Oberbayern i den tyske delstat Bayern.
Der er følgende bydele og landsbyere i Burgkirchen:
 Gendorf,
 Holzen,
 Hirten an der Alz,
 Dorfen
 Grasset.
Gendorf er et af centrene i Bayerisches Chemiedreieck.
Larry Wallis

Larry Wallis (født 19. maj 1949, død 19. september 2019) var en engelsk guitarist, sangskriver og producer. Han er bedst kendt som medlem af gruppen Pink Fairies og som medlem af Motörhead i denne gruppes begyndelse.

Diskografi 
Forskellige artister
 A Bunch of Stiff Records — 1977 The Takeaways 
 What's in the Pub in 1996 — 1995 et nummer af Wallis, "Touch and Go" 

Album med Pink Fairies, Deviants og Mick Farren
 Pink Fairies – Kings of Oblivion – juni 1973 
 Pink Fairies – Flashback – juli 1975 (opsamlingsalbum) 
 Mick Farren and the Deviants – Screwed Up – november 1977 (EP, produceret af Wallis)
 Mick Farren – Vampires Stole My Lunch Money – august 1978 (produceret af Wallis) 
 Pink Fairies – Live at the Roundhouse 1975 – juni 1982
 Pink Fairies – Previously Unreleased – 1982
 The Deviants – Human Garbage – 1984 
 Pink Fairies – Kill 'Em and Eat 'Em – 1987
 Pink Fairies – At the Roundhouse/Previously Unreleased – 1991 
 The Deviants – Fragments of Broken Probes – 1998 med Jack Lancaster, Andy Colquhoun 
 The Deviants – The Deviants Have Left the Planet – 1999, med Jack Lancaster 

Album med Stiff Records-kunstnere
 Stiffs Live – 1978
 
Som medlem af Motörhead
 On Parole – 1979 

Album med On The Beach
 Escape From Oil City – album fra 1991 fælles med Canvey Island All Stars med Lee Brilleaux og Phil Mitchell 

En fransk single
 "Leather Forever" – 1980'erne

Album med Redbyrds
 Truth, Justice and a Wholesome Packed Lunch – 1992

Album med The Stranglers og venner
 Live in Concert – 1995 

Album produceret af Larry Wallis
 Wreckless Eric – A Louder Silence – 1977 
 Wreckless Eric – Wreckless Eric – 1978 (Wallis spiller desuden guitar)

Eksterne henvisninger 
 

Musikere fra Storbritannien
Guitarister fra Storbritannien
Droctulf

Droctulf (også Droctulft, Drocton) var en byzantinsk general af germansk afstamning, muligvis af sveber, alemanner eller langobarder afstamning. Han fulgte langobarderne ind i Italien i 569, men valgte i stedet af slutte sig til byzantinernes hær for at kæmpe imod dem. Han var allierede med den byzantinske kejser og paven.

Efter at den langobardiske hertug Faroald af Spoleto indtog havnen til den byzantinske fæstningsby Ravenna, fik Droctulf erobret den tilbage i 575-576. Han blev kortvarigt kastet i fængsel, men blev hurtigt løsladt igen og tjente som hærfører for de byzantinske styrker i Brescello omkring år 584. Han førte flere krige mod langobardernes konge Authari, hvorefter han blev sendt til Balkanhalvøen og Thrakien for at forsvare dem mod slaverne og avarerne, som truede fronten ved Donau. Han blev tildelt titlen dux of Reggio nell'Emilia.

Kilder 
 Paulus Diaconus, Historia gentis Langobardorum

Tjek fødsels- og dødsår
Langobarder
Østromerske Kejserdømme
Generaler
Ernst Schultz

Ernst Ludvig Emanuel Schultz (15. maj 1879, Horsens – 20 juni 1906, Roskilde Fjord) var en dansk atlet, fabrikant og bogholder. 

Schultz var medlem af Københavns FF (Københavns IF), Københavns AF (-1900) og Hellerup Idrætsklub (1901-). Han deltog i OL 1900 i Paris og blev bronzemedalje vinder på 400 meter på tiden 53,0, efter at tre af hans fem amerikanske finale modstandere ikke løb eftersom finalen gik på en søndag. 

Schultz bedste tid på 400 meter var 51,5 og han vandt et dansk mesterskab; 150 meter i 1899 og satte danske rekorder på kvart mile og 200 meter i 1898 og 1899. Han var sammen med to andre unge mænd med til at stifte Hellerup Idrætsklub 10. december 1900, han blev også klubbens første formand, en post han bestred et års tid.

Ernst Schultz var også fodboldspiller i Østerbro Boldklub og roer i Roskilde Roklub.

Schultz døde bare 27 år gammel i en drukningsulykke under en sejlads på Roskilde Fjord som også kostede livet for fodboldspilleren i B.93 Thorald Petersen Høyen (født 1885). Schultz er begravet på Assistens Kirkegården.

Danske mesterskaber 
  1902 100 meter
  1900 150 meter   
  1899 150 meter   
  1898 150 mter

Eksterne henvisninger/kilder 
Ernst Schultz – Olympics at Sports-Reference.com  

 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 21-årig horsensianer vandt første OL-medalje i atletik | Horsens Idrætsarkiv 

Danske OL-deltagere i atletik
Sprintere fra Danmark
Atleter fra Københavns IF
Atleter fra Københavns AF
Atleter fra Hellerup IK
Personer fra Horsens
Olympiske bronzemedaljevindere fra Danmark
Flemming Preisler

Flemming Preisler (født 1946 på Frederiksberg) er direktør og er gift med Lene Preisler og har to børn.

Pigtrådsmusiker 
I 1960’erne levede Flemming Preisler et liv som feteret pigtrådsmusiker blandt andet i bandet Les Rivals, der turnerede i hele Norden og endda opnåede at blive udråbt til de danske Beatles på forsiden af Se & Hør. 

Bandet startede helt fra bunden uden at eje noget som helst, og måtte arbejde sig op derfra, og de skilte sig ud med deres lange hår og nye musik, noget som familierne så på med stigende angst fra sidelinien. Det var specielt i den periode, at Flemming Preisler udviklede en fleksibilitet i forhold til andre mennesker. 

Men Flemming Preisler kom ned af scenen igen. Efter at have spillet med Peter Belli & Les Rivals og senere i bandet Caravan, lagde han elbassen på hylden i 1970. Rockkarrieren fyldte på det tidspunkt så meget, at han måtte vælge mellem musikken eller en uddannelse.

Direktør 
Det blev cand.polit.-studiet, der vandt, og det førte til, at han allerede som 29-årig – efter tre år i Håndværksrådet – kunne skrive under på sin første direktørkontrakt i Dansk VVS, hvilket gjorde ham til landets yngste direktør for en arbejdsgiverorganisation. Da Dansk VVS og ELFO i 2002 dannede TEKNIQ, indtrådte Flemming Preisler som direktør i det nye TEKNIQs direktion.

Han har altid vist stor respekt for håndværksmestre og deres vilje til at fighte for deres virksomhed dag og nat, også når resultaterne lader vente på sig. Fascinationen af håndværkerkulturen og det politiske arbejde har været medvirkende til, at Flemming Preisler nu i snart 30 år har haft installationsbranchen som sin hjemmebane.

I de senere år har Flemming Preisler igen fundet bassen frem, og spiller i dag i bandet The Caravans.
Flemming Preisler er i 2009 benådet med Dannebrogsordenen.

Karriere 
 Håndværksrådet 1973-1976
 Administrerende direktør for Dansk VVS 1976-2001
 Direktør i TEKNIQ 2002-2008

Tillidshverv 
 Konkurrencerådet (2006-2010)
 Uddannelsesrådet for arbejdsmarkedsuddannelser 1993-2000
 Det Tekniske Sikkerhedsråd 2000-2007
 Lægdommer i Ankestyrelsen ( 2006-

Eksterne referencer 
 TEKNIQ Installatørernes Organisation 
 The Caravans

Erhvervsfolk fra Danmark
Økonomer fra Danmark
Personer fra Frederiksberg
Zeppelinerhallen

Zeppelinerhallen er en kontorbygning på Islands Brygge 55. Bygningen huser Onomondo og Pentia A/S.

Bygningen lå oprindeligt i Tyskland hvor den blev brugt til at bygge zeppelinere. Efter 1. verdenskrig og restriktionerne på våbenproduktion som Versailles-traktaten pålagde Tyskland, stoppede denne produktion og hele bygningen blev nedtaget og solgt og flyttet til Islands Brygge og brugt af Sojakagefabrikken som maskinværksted. I starten af det nye årtusind er der sket en restaurering af bygningen og dens ydre er ændret en smule for at tilpasse den moderne behov.

Referencer 

Islands Brygge
Bygninger, konstruktioner og anlæg i Københavns Kommune
Manti

Manti er en amerikansk by og administrativt centrum for det amerikanske county Sanpete County i staten Utah. I 2000 havde byen et indbyggertal på .

Ekstern henvisning
Mantis hjemmeside (engelsk)

Byer i Utah
White Sulphur Springs (Montana)

White Sulphur Springs er en amerikansk by og administrativt centrum for det amerikanske county Meagher County, i staten Montana. I 2000 havde byen et indbyggertal på 984.

Byer i Montana
Induktive-deduktive metode

Den induktive-deduktive forskningsmetode blev først formuleret af Aristoteles og senere modificeret af bl.a. Francis Bacon, der især satte eksperimentet i centrum i den videnskabelige metode. Det er i dag en almindelig opfattelse, at Bacon overvurderede værdien af omhyggelige observationer og mekanisk dataindsamling på bekostning af hypoteser og fantasi i den videnskabelige proces. Karl Popper populariserede på baggrund af induktionsmetodens begrænsninger den hypotetisk-deduktive metode.

Litteratur 
 Aristotle (c.mid-4th century BC) Posterior Analytics (Analytica Posteriora). I: J. Barnes (ed.) Complete Works of Aristotle, vol. 1, Princeton, NJ: Princeton University Press, 2 vols, 1984.
 Bacon, F. (1620) Novum organum. London: Longmans; Genoptrykt i: T. Fowler (ed.) Bacon’s Novum organum. Oxford: Clarendon Press, 1888; Oversat af P. Urbach and J. Gibson, Chicago, IL: Open Court, 1994
 Whewell, W. (1840) The Philosophy of the Inductive Sciences Founded upon their History. London: J.W. Parker, 2 vols

Eksterne links 
 The Internet Encyclopedia of Philosophy Francis Bacon: Induction
 Wikipedia (Engelsk) om Bacons induktive metode

Videnskab
Willy Larsen

Willy Larsen (født 24. maj 1938) er dansk atlet (hammerkaster) og idrætsleder. 
Han er medlem af Københavns IF og var en periode klubbens formand. 
Kom til København fra Odense 1959 og var klubbens hammerkaster på landsturneringsholdet frem til 1990'erne.
Lillebror til Richard Larsen.

Danske mesterskaber 
Dansk hold mester: 1960 og 1961

Bedste resultat 
Hammerkast: 54,23 meter

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra Københavns IF
Hammerkastere fra Danmark
Ole David Jensen

Ole David Jensen født 16. juli 1943 i Jægersborg, er en dansk kapgænger og elektriker.

David Jensen var medlem af Københavns IF fra 1962 og var også en periode i Ordrup Cyckle Klub. Han deltog i OL i München 1972 på 50 km. Han vandt 11 danske mesterskaber, deraf to for hold, og satte tre danske rekorder. Han var seks gange på landsholdet. 

Ole David Jensen søn af kapgængeren Svend David Jensen og far til kapgængeren Klaus David Jensen.

Danske mesterskaber 

  30 km gang 1966
  30 km gang 1967
  30 km gang 1968

Personlige rekorder 
50 km gang: 4.32.40 (1972)

Ekstern henvisning 
 Statletik-profil
 

Kapgængere fra Danmark
Danske OL-deltagere i atletik
Atleter fra Københavns IF
Atleter fra Ordrup Cyckle Klub
Christianshavns Oplagspladser

Christianshavns Oplagspladser var en københavnsk virksomhed, der fra 1905 byggede og ejede en række ejendomme på Islands Brygge. 
Virksomheden blev stiftet 1. april 1902 med det formål at bygge på Christianshavn og det inddæmmede areal syd for Langebro. Derudover havde virksomheden planer om at drive pakhusforretning.

Virksomheden var i begyndelsen af 90'erne udsat for et forsøg på fjendtlig overtagelse af Klaus Riskær og Accumulator Invest. Beboerne og selskabet gjorde fælles sag mod overtagelsen, og sikrede boligområdet mod spekulationsopkøb.

Virksomheden blev i 1992 fusioneret med Ejendomsselskabet Norden. Ejendommene på Islands Brygge er blevet frasolgt i perioden efter 1995, hvoraf mange er blevet solgt til beboerne som andelsboliger.

Referencer 

Ejendomsselskaber i Danmark
Islands Brygge
Etableret i 1902
Junior-VM i håndbold (mænd)

Juniorverdensmesterskabet i håndbold for mænd er verdensmesterskabet i håndbold for U.21-herrelandshold. Mesterskabet arrangeres af IHF og er afholdt hvert andet år siden 1977. 

De hidtil afholdte mesterskaber har været domineret af Sovjetunionen og Rusland (7 titler tilsammen), Jugoslavien (3 titler), Danmark (3 titler) og Sverige (2 titler). Danmark har vundet junior-VM tre gange (i 1997, 1999 og 2005) og har derudover fire anden- og to tredjepladser.

Turneringer

Se også 
 Junior-VM i håndbold (kvinder)

Kilder / eksterne henvisninger 
IHF – Men's Junior World Championships

VM i håndbold
Etableret i 1977
Skolen på Islands Brygge

Skolen på Islands Brygge er en folkeskole med klasser fra 0. til 9. klasse, beliggende på Artillerivej på Islands Brygge i København.

Skolen havde i november 2010 825 elever, og blev bygget i 1971, hvor den kun gik til 5. klasse. I år 2000 blev skolen udvidet til også at dække 6. og 7. klasse. I 2004 påbegyndtes en ny udvidelse der blev være færdig i 2010.

Skolen har 80 ansatte, hovedsagelig lærere (nov 2010).

Skoledistriktet, der hører til skolen dækker hovedsageligt Islands Brygge, men der er også en del børn fra Ørestaden, der hører hjemme på skolen. Eleverne fra Ørestaden skal fra 2011 skifte til egen skole.

Referencer 

Folkeskoler i Københavns Kommune
Islands Brygge
1690'erne f.Kr.

Århundreder: 18. århundrede f.Kr. – 17. århundrede f.Kr. – 16. århundrede f.Kr. 

Årtier: 1740'erne f.Kr. 1730'erne f.Kr. 1720'erne f.Kr. 1710'erne f.Kr. 1700'erne f.Kr. – 1690'erne f.Kr. – 1680'erne f.Kr. 1670'erne f.Kr. 1660'erne f.Kr. 1650'erne f.Kr. 1640'erne f.Kr. 

Årstal: 1699 f.Kr. 1698 f.Kr. 1697 f.Kr. 1696 f.Kr. 1695 f.Kr. 1694 f.Kr. 1693 f.Kr. 1692 f.Kr. 1691 f.Kr. 1690 f.Kr.

Hændelser 
 1700–1500 f.Kr. — Hurriske erobringer.
 Lila-Ir-Tash regererer Elam (ca. 1700–ca. 1698 f.Kr.).
 Temti-Agun I regererer Elam (ca. 1698–ca. 1690 f.Kr.).
 Jødernes udvandring fra Ægypten, ifølge Thrasyllus af Mendes, en matematiker og astronom fra Alexanria der levede under Tiberius regering (ca. 1691 f.Kr.).
 Tan-Uli regerere Elam (ca. 1690–ca. 1655 f.Kr.).
 Belu-bani er konge af Assyrien (1700–1691 f.Kr.).
 Libaia er konge af Assyrien (1690–1674 f.Kr.).
 1691 f.Kr. 11. juni — Saros måneformørkelse 32 påbegyndes.

Dødsfald 
 1695 f.Kr. 11. juni — Abrahams kone Sarah, ifølge den jødiske kalender

Noter 

17. århundrede f.Kr.
Årtier
Ungdoms-VM i håndbold (mænd)

Ungdomsverdensmesterskabet i håndbold for mænd er verdensmesterskabet for U.19-herrelandshold. Mesterskabet arrangeres af IHF og er afholdt hvert andet år siden 2005.

Turnering

Kilder / eksterne henvisninger 
IHF – Men's Youth World Championships

VM i håndbold
Etableret i 2005
Gregory Chamitoff

Gregory Errol Chamitoff (født 6. august 1962) er en NASA-astronaut og har fløjet to rumfærge-mission og været fast besætning på Den Internationale Rumstation. Han har  opholdt sig ni dage i et undervandslaboratorium NEEMO i 2002, der minder om forholdene om bord på en rumstation.

Udover en Ph.D. grad i aeronautic & astronautic fra MIT har Gregory Chamitoff også uddannelser i Planetary Geology (rumvidenskab), Aeronautical Engineering og Electrical Engineering.  

Chamitoff ankom med STS-124 Discovery 2. juni 2008 og afløste Garrett Reisman på den 17. ekspedition til Den Internationale Rumstation. Han blev selv afløst af Sandra Magnus i november 2008 og rejste hjem med STS-126 Endeavour.

Eksterne henvisninger 

 NASA Biografi af Gregory Chamitoff 
 interview STS-124  

Astronauter fra USA
Ungdoms-VM i håndbold (kvinder)

Ungdomsverdensmesterskabet i håndbold for kvinder er verdensmesterskabet for kvindelige U/18-håndboldlandshold. Mesterskabet afholdes hvert andet år og blev afviklet første gang i 2006.

Udgaver gennem tiden

Udnævnelser

Kilder / eksterne henvisninger

IHF – Women's Youth World Championships

Noter 

VM i håndbold
Etableret i 2006
Kvindehåndbold
1680'erne f.Kr.

Århundreder: 18. århundrede f.Kr. – 17. århundrede f.Kr. – 16. århundrede f.Kr. 

Årtier: 1730'erne f.Kr. 1720'erne f.Kr. 1710'erne f.Kr. 1700'erne f.Kr. 1690'erne f.Kr. – 1680'erne f.Kr. – 1670'erne f.Kr. 1660'erne f.Kr. 1650'erne f.Kr. 1640'erne f.Kr. 1630'erne f.Kr. 

Årstal: 1689 f.Kr. 1688 f.Kr. 1687 f.Kr. 1686 f.Kr. 1685 f.Kr. 1684 f.Kr. 1683 f.Kr. 1682 f.Kr. 1681 f.Kr. 1680 f.Kr.

Hændelser 
 Egypten — Start på det 16. dynasti.
 Egypten — Udvikling af hævet brød (ca. dato).

Dødsfald 
 1684 f.Kr. — Érimón, irsk legende

17. århundrede f.Kr.
Årtier
Akihiko Hoshide

Akihiko Hoshide (født 28. december 1968) er en JAXA-astronaut og har fløjet en rumfærge-mission. Han har været i træning ved Stjernebyen i Rusland og hos NASA. 

Hoshide var udvalgt af JAXA til deltagelse på NASA missionen STS-124, hvor han var  
4. missionsspecialist. Missionen medbragte det bemandede modul til det japanske rumlaboratorium Kibō (JPM – Japanese Pressurized Module) til Den Internationale Rumstation.

Eksterne henvisninger 
  NASA Biografi af Akihiko Hoshide 
 STS-124 interview 

Astronauter fra Japan
Personer fra Tokyo
Japanere i 1900-tallet
1670'erne f.Kr.

Århundreder: 18. århundrede f.Kr. – 17. århundrede f.Kr. – 16. århundrede f.Kr. 

Årtier: 1720'erne f.Kr. 1710'erne f.Kr. 1700'erne f.Kr. 1690'erne f.Kr. 1680'erne f.Kr. – 1670'erne f.Kr. – 1660'erne f.Kr. 1650'erne f.Kr. 1640'erne f.Kr. 1630'erne f.Kr. 1620'erne f.Kr. 

Årstal: 1679 f.Kr. 1678 f.Kr. '1677 f.Kr. 1676 f.Kr. 1675 f.Kr. 1674 f.Kr. 1673 f.Kr. 1672 f.Kr. 1671 f.Kr. 1670 f.Kr.

Hændelser 
 ca. 1674 f.Kr. — Slut på Det mellemste Rige i oldtidens Egypten. Start på anden mellemepoke. 15.–17. dynastier.
 Egypten: Start på 15. dynasti.
 1674 f.Kr. — Ipuwer papyrus neskrevet.
 1674 f.Kr. — Hyksos invaderer Egypten.

Dødsfald 
 1674 f.Kr. — Farao Djedhotepre Dedumose af Egypten.
 1677 f.Kr. — Terah, Abrahams far, ifølge den jødiske kalender

17. århundrede f.Kr.
Årtier
Fiat Bravo

Fiat Bravo er en lille mellemklassebil fra den italienske bilfabrikant Fiat. Den blev bygget fra efteråret 1995 til sommeren 2001 og afløste Fiat Tipo.

Fra sommeren 2001 til starten af 2007 blev efterfølgeren solgt under navnet Fiat Stilo. Siden marts 2007 hedder dennes efterfølger igen Bravo.


Bravo (type 182) 

Første generation af Bravo var tredørs, den femdørs pendant hed Fiat Brava. Sedan- og stationcarversion blev fra midten af 1996 til slutningen af 2002 solgt som Fiat Marea.

Bravo blev valgt til Årets Bil i både Danmark og Europa i 1996. Modellen fandtes med motorer fra 65 til 154 hk.

Motorer 

Den i sin tid solgte sugedieselmotor blev meget tidligt afløst af første generations turbodieselmotorer.

I efteråret 1998 introduceredes en nyudviklet commonrail-dieselmotor. Samtidig blev 1,4-litersmotoren taget af programmet og afløst af en ny 1,2 16V-motor. Disse ændringer i motorprogrammet blev gennemført i rammerne af et facelift, hvor mindre optiske detaljer og udstyrsvarianterne blev modificeret. Fra det tidspunkt hørte sideairbags til standardudstyret.

Bravo fandtes i udstyrsvarianterne S (1,4, 1,9 D og 1,9 TD), SX (1,2, 1,4, 1,6, 1,8, 1,9 D, 1,9 TD og 1,9 JTD), GT (i starten kun 1,8 og 1,9 JTD, senere også 1,6) og HGT (kun 2,0).

Ifølge angivelser fra ADAC og fabrikanten er 1,6 16V-modellerne ikke egnet til brug med E10-brændstof.

Specialmodeller
 Steel
 Trofeo
 Suíte

Bravo (type 198) 

Efter at Fiat Stilo var udgået, kom efterfølgeren på markedet under navnet Bravo i 2007. Modellen findes kun som femdørs, i modsætning til forgængernes tredørsmodeller. Navnet Brava, som hidtil havde kendetegnet den femdørs variant, bortfaldt.

Et særligt kendetegn var den komplette udvikling i virtuelle omgivelser hos Magna Steyr i Østrig. Alle trin foregik på computer, ligesom kollisionstest-simulationen.

Siden 2008 sælges Fiat Bravo også i Australien under den allerede benyttede betegnelse Fiat Ritmo.

Udstyrsvarianter 
 1,4 liter benzin (66 kW/90 hk): Active, Dynamic, Speed, Racing
 1,4 liter benzin T-Jet (88 kW/120 hk): Active, Dynamic, Emotion, Speed, Racing
 1,4 liter benzin T-Jet (110 kW/150 hk): Dynamic, Emotion, Sport, Sport Plus
 1,6 liter diesel Multijet (77 kW/105 hk): Active, Dynamic, Emotion
 1,6 liter diesel Multijet (88 kW/120 hk): Dynamic, Emotion, Racing
 1,9 liter diesel 8V Multijet (88 kW/120 hk): Dynamic
 1,9 liter diesel 16V Multijet (110 kW/150 hk): Dynamic, Emotion, Sport, Sport Plus

Motorer

Kilder 

 Fiat Bravo instruktionsbog, september 1995
 Fiat Bravo Betriebsanleitung, april 1996 (tysk)
 Fiat Bravo Betriebsanleitung, marts 2000 (tysk)
 Fiat Bravo instruktionsbog, april 2008
 Automobil Revue, Katalog 2001,  (tysk/fransk)

Eksterne henvisninger 

 Officielt websted 

Bravo
Små mellemklassebiler
Forhjulstrukne biler
Biler introduceret i 1995
Biler introduceret i 2007
Biler fra 1990'erne
Biler fra 2000'erne
Biler fra 2010'erne
Årets Bil i Danmark
Årets Bil i Europa
Alterskranke

Alterskranke eller knæfald, er det lave rækværk med tilhørende hynde, der findes foran alteret i en kirke. Det er det sted, hvor menigheden kan modtage nadvermåltidet ved altergangen. Alterskranken blev først indført i kirkerne efter reformationen. I grundformen kan det være en halv rund cirkel, en halv oval eller tre sider i en firkant. Trinnet, der hæver sig ca. 30 cm. over korets gulv. Rækværket, som er oftest ca. 80-90 cm. højt, skal ikke opfattes som en afspærring, men tjener derimod som støtte, når man knæler ned på skranken. Rækværket kan være udført af træ, smedejern eller måske endda af mere ædle metaller. De kan undertiden være uhyre kunstfærdigt udførte. Kanten eller håndlisten, hvorpå man stiller de små alterbægre, er altid af nyere dato, da man tidligere drak direkte af alterkalken.

På den usynlige halvdel af cirklen sidder ifølge traditionen mennesker og engle fra Himmelen, hvormed nadveren rækker symbolsk ind i evigheden.

Referencer 

Kirkeligt interiør